Okresná prokuratúra Bardejov 
Kellerova 7, 085 43 Bardejov

Číslo: Pv 188/13/7701	Bardejov, 24.11.2015 
EEČ : 2-54-116-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov 

Rozhodol: 	prokurátor Okresnej prokuratúry Bardejov 

Podľa § 215 odsek 1 písmeno h Trestného poriadku zastavujem trestné stíhanie obvineného  
XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov 

na tom skutkovom základe, že:

v čase od 01.02.2012 až doposiaľ si v Bardejove a inde neplnil pravidelne svoju vyživovaciu povinnosť na svojho maloletého syna XXXXX, nar. XXXXX, trvale bytom XXXXX, XXXXX, ktorý bol zverený do osobnej starostlivosti matke XXXXX, nar. XXXXX trvale bytom XXXXX, XXXXX, ktorá mu bola uložená rozsudkom Okresného súdu v Bardejove č.k. XXXXX zo dňa 11.02.2004, ktorý nadobudol právoplatnosť dňa 01.03.2004, ktorým bol otec maloletého zaviazaný prispievať na jeho výživu sumou 7.000, Sk /po prepočte 232,36 Eur/ mesačne, počnúc dňom právoplatnosti rozsudku o rozvode manželstva do budúcna a to vždy do 15. dňa v kalendárnom mesiaci vopred k rukám matky maloletého, kde za vyššie uvedené obdobie až doposiaľ dlhuje na výživnom sumu vo výške 10.094,38 Eur.

lebo zanikla trestnosť činu  
 
Odôvodnenie:
Uznesením povereného príslušníka PZ, Obvodného oddelenia PZ v Bardejove zo dňa 17.03.2013 sp.zn. ČVS: XXXXX bolo začaté trestné stíhanie a vznesené obvinenie Nebihovi Zukovi pre prečin zanedbanie povinnej výživy podľa § 207 ods. 1 Trestného zákona, pre skutok, ktorý je uvedený vo výrokovej časti tohto uznesenia. 

	Poverený príslušník PZ podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX uhradil dlžnú sumu výživného XXXXX a zaplatil sumu 10.094,38 eur, čím vyrovnal celý dlh na výživnom.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX uhradil dlžnú sumu výživného XXXXX tak ako ho zaväzoval rozsudok Okresného súdu v Bardejove sp.zn. XXXXX zo dňa 11.02.2004, ktorý nadobudol právoplatnosť dňa 01.03.2004, pričom oprávnená osoba a to mal. XXXXX, nar. XXXXX nebol vydaný nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.

  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	JUDr. Viktor Tomáš 
	 prokurátor